
LAUKAUS


Perjantai 16.8.2024. Heino Karjalainen käveli linja- autopysäkiltä kohti eduskuntataloa, hänellä oli selvä tavoite ja päämäärä, paikka mihin hän oli menossa, kaikki oli etukäteen huolella valmisteltu. Heino katseli päättäväisenä eduskuntatalon ympäristöä, hänen tavoitteena oli nousta eduskuntatalon lähellä olevan kerrostalon kattotasanteelle. Heino Karjalaisen edessä oli liki satavuotias vanha kivitalo. Tämäkin ikuinen ja tervehenkinen kerrostalo, kerrostalo, joka oli selvinnyt Toisen maailmasodan pommituksista näkisi taas tapahtuman, joka olisi uusi kirjaus nuoren demokraattisen valtion ja Suomen tasavallan historiaan.


Kerrostalon ulko- oven aukaisu ei Heinolle aiheuttanut ongelmia, koska aamupäivällä ison kerrostalon alaovella tuntui olevan jatkuvasti liikettä. Onneksi hississä ei ollut ketään muita kuin hän. Kattotasanteen ulko- ovi oli luonnollisesti lukittu, mutta se ei estänyt Heinoa pääsemästä väkivalloin ovesta läpi. Heino asettautui kerrostalon katolle ja etsi rauhassa ilmastointikanavan möhkäleen näkösuojaksi. Hän katseli hetken aikaa kadulla vellovaa ja edestakaisin liikkuvaa mielenosoittajien joukkoa. Mielenosoitukseen oli kokoontunut yllättävän paljon väkeä, vaikka tilaisuus oli järjestetty alkaneeksi perjantai aamupäiväksi kello kymmenen. Puhetilaisuus oli alkanut mielenosoittajien omilla puheilla ja iskulauseilla, ammattiyhdistysliike oli jo pitänyt oman palopuheensa. Soppatykit ja mielenosoittajien tekemät lakanat nostivat jonkin verran latteaa mielenosoitus tunnelmaa. Alhaalla eduskuntatalon edessä väkijoukon takana seisoi Suomen pääministeri Pertti Miettunen. Ministerin vieressä seisoi vanhemman oloinen ja kokenut turvamies. Turvamiehen rauhallisista liikkeistä huomasi, että hän oli pitkään työskennellyt ministeriön palkkalistoilla, ja ehkä hän ajatteli tämän tilaisuuden olevan rutiinikeikka muiden yleisötilaisuuksien tavoin. Turvamiehen tehtävänä oli aina huolehtia, ettei kukaan yleisön joukosta ryntäisi veitsen kanssa pääministerin päälle. Mielenosoittajat olivat hankkineet lakien ja asetusten mukaisen lukumäärän järjestysmiehiä, jotka pääosin norkoilivat soppatykin vieressä, osa heistä oli vaivautunut pääministerin ja mielenosoittajien väliin. Paikalla olevien poliisien tehtävänä oli taas huolehtia, että yleisön joukosta ei mikään uhkaisi pääministeriä ja heidän piti myös seurata, että mielenosoitus sujuisi poliisin sääntöjen mukaisesti. Erityisesti poliisin tehtävä oli seurata, että mielenosoittajilla ei olisi ampumaaseita mukana. Tilaisuus alkoi pääministerin erityisavustajan Sofia Kuusiston alkusanoilla.




	— Tervetuloa tilaisuuteen. Suomen pääministeri Pertti Miettunen pitää puheen teille mielenosoittajille ja median edustajille sosiaaliturvaleikkauksiin liittyen.





Pääministerin edessä oli mikrofooniteline, telineessä ei ollut tällä kertaa luodinkestävää lasia. Toimittajat ja median edustajat asettautuivat pääministerin lähelle. Pääministeri aloitti puheensa yleisön edessä.




	— Arvoisat kansalaiset. mielenosoittajat ja median edustajat! Hallitus on päättänyt kansalaisten ja ammattiyhdistysliikkeiden vastustuksesta huolimatta leikata ansiosidonnaista työttömyysturvaa ja muita toimeentuloavustuksia.





Yleisö aloitti välihuudot ja keskeytti pääministerin puheen. Media otti rutiininomaisesti valokuvia ja videoi suomalaiseen tapaan latteaa ja vaisua mielenosoitusta, ja pääministerin tiedotus tilaisuutta. Poliisilla oli iso ryhmä paikalla valvomassa kansalaisia, jotta mielenosoitus pysyisi säädyllisissä merkeissä, huutaa saisi, mutta vain säädyllisesti ja kohtuullisella äänellä.




	
— Saisinko jatkaa perusteluilla, olkaa nyt hiljaa! pääministeri huusi ärtyneenä väkijoukolle.





Mielenosoittajat huutelivat vielä hetken, mutta tuimien suomalaispoliisien katseiden alla tilanne rauhoittui nopeasti. Tuli hiljainen hetki ja ihmiset odottivat jotakin tapahtuvaksi, ehkä mielenosoittajat odottivat joitakin myönnytyksiä ja almuja annettavaksi heille. Hiljaisen hetken aikana taustalla kaupunkipulut ääntelivät ja lokit kirkuivat toisilleen odottaen ja saadakseen väkijoukon antamia ruokajätteitä. Läheinen liikennevirta piti tasaista meteliä, mutta yleisön ja pääministerin ylle asettui omituinen hiljaisuus, aivan kuin hetki odottaisi jotakin yllättävää tapahtuvaksi.


Heino Karjalainen oli valmistautunut huolella, pitkästä sählymailapussista hän otti esille lintukiväärin ja nosti aseen repun päälle ja asettautui makuulle. Oikea jalkaterä nojasi vasemman jalan pohkeen päällä ja rintakehä oli kevyesti katon pinnalla. Heino rauhoitti hengitystään ja yritti vaimentaa kiihkeästi sykkivän sydämen lyöntejä alemmas. Tällaisia tilanteita Heino oli kokenut tuhansia kertoja, mutta nyt oli ensimmäinen kerta, kun hän ampuisi ihmistä ja Suomen pääministeriä. Elokuinen ilma oli kirkas ja tuuleton, tulossa oli lämmin loppukesän hellepäivä. Heino oli kohdistanut lintukiväärin huolella, sillä osuman pitäisi olla tarkka. Heino otti Suomen pääministerin aseen kiikarin ristikolle ja asetti ristikon pääministerin rintakehän päälle. Ampumamatkaa oli alle sataviisikymmentä metriä. Heino ampuisi tältä matkalta helposti teeren ja osuisi tyynellä ilmalla tulitikkuaskin keskelle, hän oli myös ottanut huomioon luodin lentoradan, koska ampumapaikka oli pääministeriä ylempänä, aivan kuin ampuisi vaaranrinteeltä lintua alaspäin. Heino otti muutaman syvemmän henkäyksen ja rykäisi kevyesti, jotta sydämensyke rauhoittuisi, sen taidon hän oli oppinut urheiluammunnasta. Heino tyhjensi keuhkot ja puristi tasaisesti aseen liipaisinta. Kivitalojen keskellä kuului lintukiväärin terävä ja kimakka laukaus. Heino katsoi kiikarin läpi ja huomasi pääministerin lyyhistyvän maahan eduskuntatalon portaikon äärelle.


Heino oli ampunut pääministeriä hiljaisella hetkellä, mielenosoittajat olivat silloin hiljaa, Suomen pääministerin omasta käskystä johtuen. Kerrostalojen keskellä kiväärin ääni täytti koko korttelin. Linnut lehahtivat lentoon, kaupunkilinnut eivät olleet tottuneet maaseudun lintujen tapaan ampuma- aseiden ääniin. Turvamies jähmettyi paikalleen, kun pääministeri kaatui selälleen ja jäi makaamaan maahan. Turvamies oli koulutettu juuri tällaisiin tilanteisiin, mutta Suomessa ei aseita ole käytetty politiikkoja vastaan, se yllätti nyt kokeneen turvamiehen. Kymmenen lähintä poliisia katsoi hämmentyneenä Suomen pääministeriä ja turvamiestä. Toimittajat ja median edustajat heittäytyivät maahan, sillä aseen ääni ja luodin lentoääni saisivat kenet tahansa vaistonvaraisesti heittäytymään makuulleen. Mielenosoittajat olivat hiljaa ja katsoivat hämmentyneenä pääministeriä, joka makasi verisenä maassa. Poliisit selvisivät ensi hämmennyksestä ja he etsivät katseellaan yleisön joukosta päämisterin ampujaa. Media ei saanut ensimmäistäkään kuvaa ampumistilanteesta, videolle ja turvakameroihin tilanne sentään tallentui.


Turvamies toipui viimeisenä hämmästyksestä ja hyökkäsi pääministerin päälle estääkseen uudet laukaukset pääministeriä kohti. Pääministeri selvisi hämmentyneestä tilanteesta ihmeen nopeasti tajutessaan, että luoti osuikin jalkaan eikä rintakehään, hän ymmärsi heti olevansa elossa, mutta tajusi, että häntä oli ammuttu ampumaaseella. Pääministeri huusi itse turvamiehelle, eritysavustajalle ja poliisille.




	– Mitä tapahtui, soittakaa ampulanssi, jalkaani sattuu ja minusta tulee verta!





Pääministerin erityisavustaja hälytti paikalle ampulanssin. Turvamies painoi jalassa olevaa ampumahaavaa, jotta verenvuoto tyrehtyisi. Yleisö ryntäsi paniikissa nopeasti pois alueelta, vaikka vähäinen poliisijoukko yritti estellä yleisön paniikinomaista poistumista. Poliisin ensimmäinen hätäinen ajatus oli, että mahdollinen ampuja ja syyllinen voisi poistua paikalta, kun yleisö juoksee pakokauhussa pois mielenosoitusalueelta.


Heino perääntyi rauhallisesti kerrostalon katon reunalta ja piiloutui taas kokonaan ilmastointilaitteiden taakse. Rauhallisesti hän laittoi aseen takaisin sählymailapussiin ja keräsi huolellisesti kaikki tavarat reppuunsa. Yksi ainoa ammuttu patruunan hylsy jäi aseen sisälle talteen. Heino poistui rauhallisesti kattotasanteelta ylimpään kerrokseen ja painoi hissinkutsumisnappia. Päästyään hissin sisälle hän painoi ensimmäiseen kerrokseen osoittavaa hissinappulaa. Heino toivoi, että hississä ei olisi tälläkään kertaa muita ihmisiä, mutta pahaksi onnekseen, hän kohtasi hississä vanhemman rouvan, joka oli menossa alaspäin Heinon tavoin. Kerrostalossa asuva vanhempi rouva katseli ahavoituneen näköistä jäntevää miestä, koska hän ei ollut nähnyt tätä miestä aikaisemmin tässä kerrostalossa. Vanhempi rouva jäi alimmassa kerroksessa pois hissin kyydistä. Heino muutti mieltänsä ja jatkoi vielä alimpaan pohjakerrokseen, jossa hän odotti hetken aikaa, että vanhempi rouva ehtisi poistua piha- alueelta. Heino nousi portaita pitkin ensimmäiseen kerrokseen ja katseli ulkooven takaa huolellisesti piha-alueen ympäristöä. Ulkona näytti rauhalliselta, juuri nyt ketään muita ei näkynyt kerrostalon piha- alueella, ihmiset olivat jo lähteneet töihin ja kaupungille.


Poliisit eivät heti tienneet mitä oli juuri tapahtunut, kuka oli ampuja ja mistä paikasta pääministeriä oli mahdollisesti ammuttu. Tilanne ei avautunut nopeasti myöskään Helsingin poliisin kenttäjohdolle. Mielenosoitusalueella ja pääministerin puhujakorokkeella vallitsi hetken aikaa täysi kaaos. Poliisin kenttäjohto hälytti paikalle nopeasti lisävoimia. Jokainen vielä paikalla jäänyt mielenosoittaja tarkistettiin ja heiltä otettiin nimet ylös mahdollisia kuulusteluja varten. Poliisilla ei ollut mitään johtolankaa tiedossa, kuka ampui ja mistä suunnasta. Medialta evättiin lupa kuvata ja haastatella paikalla olevia asianosaisia, jotta poliisille jäisi tutkimusrauha, olihan Suomen pääministeriä ammuttu.


Heino Karjalainen käveli urheiluvaatteissa, reppu selässään ja sählymailapussi olkapäällään kohti läheistä linja- autopysäkkiä. Edelleen Heinon tilanne näytti rauhalliselta, kaikki oli mennyt, miten hän oli itse alun perin suunnitellut. Heino oli ottanut selvää ennakkoon, milloin seuraava linjaauto lähtisi kohti pohjoista. Linja- auto saapui pysäkille, joka oli menossa kohti Vantaan Korsoa ja nelostietä. Heino nousi linja- autoon. Oli lähestyvä keskipäivä ja linja- autossa oli hyvin tilaa. Heino tervehti epätavallisesti, sillä täällä Etelä- Suomessa ei ollut tapana useinkaan tervehtiä kuljettajaa, kuljettaja istui turvalasin takana.




	— Päivää. Vantaan Korso meno ja käteisellä.





Linja- auton kuljettaja nyökkäsi ja otti Heinon antaman tasarahan vastaan, kuljettaja ojensi takaisin lippukuitin.




	— Päivää. Olkaa hyvä.





Heino asettautui istumaan kuljettajan lähelle. Kuljettaja vilkaisi taustapeilistä uudestaan vanhempaa miestä, joka oli urheiluvaatteissa, joka oli asettanut vapaalle viereiselle istuimelle repun ja sählymailapussin. Yllättäen kuljettaja kysyi Heinolta, joka oli pääkaupunkiseudulla epätavallista, sillä matkustajien kanssa ei yleensä jutella. Kuljettajia oli pahoinpidelty usein ja se oli syy kuljettajien puhumattomuuteen ja keskusteluun matkustajien kanssa.




	— Kuuntelin sinun puhumaa murretta, oletko pohjoisesta kotoisin?


	— Kyllä olen.





Heino hämmentyi hieman kuljettajan kysymystä ja utelijaisuutta.




	— Oliko tänä kesänä pohjoisessa hilloja, jos sinä ehdit käydä hillassa?


	— Toki, hilloja oli aika hyvin, kiitos kysymästä.


	
— Minä olen myös sieltä kotoisin, mutta en ole ehtinyt käymään pohjoisessa moneen vuoteen.


	— Aivan, jos sinne lähtee, pitää olla aikaa ja nykyisin rutkasti rahaa ainakin polttoaineisiin.





Keskustelu päättyi lyhyeen, kun linja- autoa vastaan tuli kovaa vauhtia pillit päällä useita poliisiautoja ja ampulansseja. Kuljettaja avasi radion ja kuunteli uutisia, olisiko siellä jotakin kerrottavaa tästä useiden poliisiautojen kiivaasta ajeluista kohti Helsinkiä. Paikallisradion toimittaja puhui radiossa, että Helsingin keskustassa oli ammuttu ampuma- aseella ja alustavan tiedon mukaan ilmeisesti jotakin kansanedustajaa olisi haavoitettu. Toimittaja korjasi hetken päästä, että Suomen pääministeriä oli ammuttu, mutta silminnäkijöiden tiedon mukaisesti hän oli hengissä, kun hänet siirrettiin ambulanssiin. Heino kyllä tiesi vallan hyvin, että pääministeri selviäisi tilanteesta, kun hän mietti uudestaan tilannetta. Heinolle oli jäänyt selvä tilannekuva laukauksesta. Ei hän voinut ampua Suomen pääministeriä hengiltä, hän olisi kyllä pystynyt siihen. Heino pohti ankarasti useita viikkoja etukäteen miettien tulevaa ampumistilannetta, mutta vielä tänään hän vielä epäröi, mihin kohtaan päämisteriä hän ampuisi. Heino käänsi laukauksen pääministerin reisilihakseen ja tiesi pääministerin siitä selviävän vallan hyvin. Heino muisti laukauksen aikana, että pääministerillä oli hänen tietojensa mukaan lapsia ja kenties lapsenlapsiakin. Heino ei halunnut ampua pääministeriä rintaan. En minä ole oikea tappaja ja murhaaja. Heino muisteli isoisäänsä, joka oli ollut sodassa, isoisä ei kertonut koskaan sodasta mitään, isoäiti kertoi kuitenkin, että isoisä näki elämänsä loppuun asti painajaisia sodasta ja vaikka isoisä ei haavoittunut sodassa, hän näki omien ystävien ja aseveljien kuolemat vierestä ja venäläisten kuolemat, jotka hän itse aiheutti. Tältäkö se tuntui, kun ampui ihmistä, siihen kuulemma tottuu nopeasti, ihminen turtuu aina väkivallalle.


Eduskuntatalon lähellä poliisi yritti saada edelleen muodostettua selkeän tilannekuvan. Ampujasta ei ollut vieläkään mitään havaintoa, tiedossa ei ollut ampumapaikkaa eikä ampumasuuntaa. Rikospaikkatutkinta oli alkanut heti ja poliisi eristi alueen huolellisesti. Mikrofoonitelineen takana hääri useampi poliisi ja he etsivät jotakin luotiin liittyvää. Koska paikalla olevista toimittajista ja mielenosoittajista ei nopeasti katsottuna löytynyt ampujaksi epäiltyä, niin poliisi alkoi tutkimaan aluetta tarkemmin ja laajemmin. Rikospaikkatutkijat löysivät kiviportaikon saumasta luodin, joka oli painunut kasaan lävistettyään pääministerin jalan ja luoti oli pysähtynyt kiviportaan saumaan. Pohjoisesta kotoisin oleva rikoskomisario Martti Kotkanniemi katseli luotia ja esitti heti oman mielipiteensä.




	— Veikkaan, että tämä on lintuluodikon luoti 5,7 eli 222 ja kokovaippa.





Vanhempi johtava rikosylikomisario Varma Kallio sanoi siihen.




	— Voi olla, mutta meidän pitää ensin asia varmistaa. Ampumasuunta on alustavasti noista kerrostaloista suuntautuen tänne portaikkoon, poliisin on syytä heti käydä haastattelemassa kerrostalon asukkaita.





Poliisit laajensivat tutkimusaluetta ja rivipoliisit hajaantuivat lähinnä olevien kerrostalojen asukkaiden luokse haastattelemaan heitä, olisiko jotakin erikoista näkynyt heidän kerrostaloissa.


Vanhempi rouva Salme Helmström palasi jo asioiltaan takaisin kotiinsa. Salmen sokeritasapaino oli laskenut jo aika matalalle ja Salmella oli hieman kiire kotiinsa päiväkahvin keittoon. Pihalla Salme kohtasi taloyhtiön isännöitsijän Timo Kukkosen. Timo Kukkonen tervehti tuttua ja pitkäaikaista asukasta. Salme nyökkäsi ja kiirehti kohti ulko- ovea. Yllättäen Salme kääntyi kuitenkin ympäri ja kysyi isännöitsijältä.




	— Onko taloomme muuttanut uusi asukas tuonne ylimmäiseen kerrokseen, tapasin tänään erään vanhemman miehen meidän talon hississä?


	
— Ei, en ole tietoinen sellaisesta, olisiko hän ollut, joku vierailija tai huoltomies?





Salme jatkoi matkaa ja isännöitsijä istui autoonsa, kun poliisiauto ajoi kerrostalon sisäpihalle. Konstaapeli koputti isännöitsijän auton ikkunaan.




	— Päivää. Kuka te olette ja onko teidän kerrostalossa näkynyt jotakin epämääräistä liikettä kaksi tuntia aikaisemmin?


	— Päivää. Olen tämän talon isännöitsijä Timo Kukkonen. Ei, tule nyt mieleen, ei kait. Tai hetkinen, vanhempi rouva talon yläkerrasta kertoi, että hän oli tavannut tunti sitten erään miehen talon hississä, jota hän ei ollut tuntenut. Rouvan nimi on Salme Helmström, Kukkonen jatkoi.


	— Missä tämä Helmström asuu, missä kerroksessa?


	— Toiseksi ylimmäisessä kerroksessa. Päästän teidät ulko- ovesta sisälle.


	— Kiitos.





Salme oli juuri päässyt kotiinsa ja hän laittoi heti kahvinkeittimen päälle. Nosteltuaan ostokset kaappeihin, Salme istui keittiön pöydän ääreen. Kahvi maistui nyt erityisen hyvältä ja hänen itse leipomansa vehnäpulla sai Salmen verensokerin nousemaan oikealle tasolle. Kesken kahvinjuonnin ovikello soi ja Salme nousi kahvipöydästä. Salme katsoi ovisilmästä ovikellon soittajaa ja varmisti, että oven takana olisi asiallista väkeä. Salme ihmetteli nähdessään ovisilmän kautta kahden poliisikonstaapelin odottelevan oven takana. Salme aukaisi oven ja kysyi poliisien asiaa.




	— Anteeksi, oletteko te erehtyneet huoneistosta, alakerrassa oli viime viikolla pientä metelöintiä?


	— Ei suinkaan, tulimme teitä tapaamaan, isännöitsijä kertoi teidän nähneen aamupäivällä, jonkun tuntemattoman miehen hississä, nuorempi konstaapeli kertoi.


	— Kyllä se pitää paikkansa. Tuntematon mies tuli ylimmäisestä kerroksesta ja meni samaa matkaa ensimmäiseen kerrokseen, mutta jatkoikin yllättäen vielä pohjakerrokseen.


	— Minkä näköinen mies oli?


	— Jäntevän oloinen pitkä mies, kypsässä iässä.


	— Oliko hänellä mitään mukana?


	— Oli hänellä jokin reppu ja jokin pitkä pussi selässä.


	— Kiitos teille tiedoista.


	— Ottaako poliisit kahvia?


	— Kiitos tarjouksesta, mutta meidän pitää kiirehtiä toisaalle. Kiitos ja näkemiin.


	— Näkemiin.





Salme sulki olko- oven ja meni siivoamaan kahvipöydän. Poliisit nousivat katolle ja yllättyivät, kun kattotilan huolto- ovi oli auki, oven lukko oli selvästi rikottu. Kattotasanteella ei näkynyt mitään epätavallista, mutta he soittivat tutkinnanjohtaja Varma Erätulelle.




	— Meillä olisi eräässä kerrostalossa mahdollinen rikostekninen asia, joka voisi mahdollisesti liittyä tähän ampumatilanteeseen, ja sen lisäksi eräs vanhempi rouva oli nähnyt tuntemattoman henkilön kerrostalon hississä, vanhempi konstaapeli kertoi.


	— Liputtakaa kattotila ja älkää sotkeko paikkoja, katsotaan ruudinjäänteet katolta, jotta saamme tästä tapauksesta varmuuden, tutkinnanjohtaja rikosylikomisario Varma Erätuli vastasi.


	— Selvä on, me liputetaan alue.





Toinen konstaapelista lähti hakemaan autosta poliisin omaa kuitunauhaa ja toinen jäi vartioimaan kattotilaa, että kukaan ei sotkisi aluetta. Hetken päästä poliisin rikospaikkatutkijat saapuivat paikalle ja he ottivat pintanäytteitä kattotilan tasolta. Tutkijoilla oli mukana kenttälaboratorio, johon he asettivat pyyhkäisynäytteitä. Erään näytteen kohdalla selkeästi voitiin todeta, että kattotasanteelta löytyi ruudinjäämiä. Ylätasanne ja kattotasanne lukittiin ja sinetöintiin vielä tarkempia tutkimuksia varten.









Pakomatka


Mutta. Heino oli jo kaukana eduskuntatalosta. Linja- auto oli jättänyt Heinon Vantaan Korsoon. Korsossa Heino käveli autolleen, jonka hän oli jättänyt pienen ruokakaupan pihalle. Aamulla tyttären luota lähtiessä Heino oli ennakkoon päättänyt, että hän jättäisi autonsa Vantaalle, jotta hän voisi aluksi käyttää linja- autoa pakomatkallaan liikkuessa kohti pohjoista. Heino ajatteli tullessaan Vantaalle, että muutaman tunnin pysäköinti hänen autolleen olisi turvallista, mutta yön yli auto houkuttelisi hunajapaperin tavoin huligaaneja auton kimppuun. Heino katsoi ympärilleen ja nosti tavarat auton peräkonttiin ja lähti ajamaan kohti pohjoista. Nelostiellä oli hiljaista. Aamuruuhkaliikenne oli takana ja aamupäivän aikana ei liikenteessä ollut muita, kuin pohjoiseen matkaavia rekka-autoja. Helsingin sataman terminaalista oli yöllä purkautunut kuorma Saksasta tulleesta rahtilaivasta. Venäläisiä autoja ei enää ollut liikenteessä Ukrainan sodan seurauksena, vaan suurin osa oli suomalaisia ja joukossa oli muutama keskieurooppalainen rekkaauto, jotka liikkuivat kohti pohjoista. Heino ajoi rauhallisesti kohti Jyväskylää ja noudatti liikennerajoituksia. Muutamia poliisi- autoja matkasi edelleen kohti Helsinkiä, poliisi- autot ajoivat pillit päällä, tietämättään Heinon olemassaolosta yhtään mitään. Kaikki liikenevät poliisivoimat oli komennettu Helsinkiin. Valtatiellä ei vielä pysäytetty autoja, tiesulkuja ei näkynyt missään.


Helsingin poliisin johtokeskuksessa oli nyt mietinnän paikka. Suomen pääministeriä oli ammuttu, joka oli ensimmäinen kerta Toisen maailmansodan jälkeen. Media alkoi juoksuttamaan kaikkia mahdollisia erikoisasiantuntijoita studioissa. Kukaan ei voi ennakkoon käsittää, miten paljon Suomen kaltaisessa maassa voi olla tutkijoita, virkamiehiä ja viranomaisia, jotka tietävät erikoisista tapahtumista kaiken mahdollisen eli kaikesta kaiken ja Suomen kansa seuraa kaikki lähetykset ja uutiset uskoen kaiken, mitä mediassa kerrotaan, oli asiasta luotettavaa tietoa tai ei. Ja tässäkin tapauksessa erikoisasiantuntijoita löytyi erityisen paljon, mutta kaikki toistivat vain yhtä ja samaa lausetta.


”Suomen pääministeriä oli ammuttu, mutta me emme tiedä kuka ampui ja miksi?”.


Arvuuttelua kyllä käytiin laidasta laitaan, oli terrorismia, uskonnollista perustetta ja vieraan vallan aiheuttama ampumistapaus tai poliittinen teko. Aamupäivällä tapahtuneesta tilanteesta ei päästy eteenpäin ja poliisi oli vaitonainen, vaikka media painosti omasta mielestä ankarasti. Totuttuun suomalaiseen tapaan media käsitteli silkkihansikkain poliisin toimintaa tässäkin tilanteessa.


Poliisin ensimmäinen alustava tekninen tutkinta valmistui ja luoti, joka oli lävistänyt pääministerin jalan, joka löytyi porraskivetyksen saumasta, olikin Martti Kotkanniemen aavistuksen mukaisesti lintukiväärin kokovaippainen luoti, jota käytetään metsästyksessä ja jolla yleensä ammutaan laajoilla pohjoisen suoalueilla ukkoteeriä eli urosteeriä. Rikoskomisario Martti Kotkanniemi katseli lintukiväärin luotia ja pohti ääneen.




	– Todella mielenkiintoinen luoti, teknisen tutkinnan mukaan tällä aseella, josta tämä luoti oli lähtöisin, tällä aseella oli ammuttu todella paljon, aseen rihlat olivat selvästi kuluneet, mutta miksi hän ampui ohi?


	– Kuinka niin ohi? kysyi pääministerin tapausta tutkiva johtava rikosylikomisario Varma Erätuli.


	– En ole koskaan kuullut tällaisesta tapauksesta, että ammutaan lintukiväärillä jalkaan eikä rintaan, osuuhan kokenut metsästäjä helposti parin sadan metrin matkalta riistalintuun, sitä tässä ihmettelen?


	– Kerro vaan lisää, Varma Erätuli pyysi jatkamaan.


	– No, veikkaan, että kyseessä on pohjoisen mies, joka ampui jonkun syyn takia.


	– Vai sellaista ajattelet. Joko kerrostalon katolta on valmistunut tutkinta? Varma kysyi.


	– Jaa, katsotaanpa. No, ruudinjäämiä on katolla, mutta muuta ei juurikaan nyt tiedetä, hän oli siivonnut jälkensä hyvin.


	– Siivonnut?


	– Niin, kerrostalon katolta ei löytynyt mitään muuta merkkiä ampumisesta. Hän oli siivonnut.


	– Vai niin, onpa erikoinen mies tai nainen…


	– Niin on.


	– Pitänee haastatella sitä kerrostalon vanhempaa rouvaa tarkemmin, joka oli nähnyt oudon miehen kerrostalon hississä.


	– Se olisi ehkä viisasta, olemme nyt hänen varassa, jotta pääsimme eteenpäin tässä tutkimuksessa.












Silminnäkijä


Salmea ei pyydetty poliisiasemalle, poliisi osoitti siinä hyvää harkintaa. Varma Erätuli ja Martti Kotkanniemi lähtivät tapaamaan Salmea. Salme oli samalla mielissään, kun hän sai arkielämäänsä hieman muutoksia, päivät olivat soljuneet viikkoja ilman, että mitään merkittävää oli hänelle tapahtunut, koska kesällä sukulaiset ja ystävät olivat olleet omissa oloissaan, ketään ei näkynyt kesällä tai heistä ei kuulunut mitään, ainoastaan nyt loppukesästä poliisi kävi häntä tapaamassa muutaman tunnin välein. Johtava rikosylikomisario Varma Erätuli ja rikoskomisario Martti Kotkanniemi koputtivat Salmen ovelle. Salme varmisti aina katsomalla ovisilmästä, ketä oven takana seisoi. Salme ei heti päästänyt poliiseja sisälle, koska he eivät olleet poliisin virkapuvussa, vaan heillä oli nyt poliisin siviilipuvut päällä, kun he seisoivat ovisilmän takana. Salme kysyi ensin heidän asiaansa ja virkamerkkiä, jonka jälkeen Salme irrotti turvakettingin ulko- ovesta.




	
– Koskaan ei voi olla varma, kuka oven takana olisi, Salme kertoi poliiseille.


	– Se on oikein toimittu, että varmistaa asian, Varma vastasi Salmelle.


	– Istukaa alas, keitänkö teille kahvit? Itsekin juon iltapäiväkahvit juuri tähän aikaan.


	– Kyllä se sopii, jos siitä ei ole teille vaivaa, Martti vastasi.


	– Ei suinkaan, ilo on minun puolellani.





Martti ja Varma katsoivat olohuoneessa ympärilleen ja he huomasivat, että Salmen mies oli kuollut muutama vuosi sitten, hautajaiskuva oli esillä. Lisäksi lipaston päällä oli muutamia valokuvia Pohjois- Suomesta.




	– Oletteko te pohjoisesta kotoisin? Varma kysyi.


	– En ole, vaan edesmennyt mieheni oli Lapista lähtöisin.





Hetken touhutessaan. Salme kaatoi kahvit itselle ja kahdelle poliisille.




	– Haluaisimme kysyä teiltä, muistatteko siitä oudosta miehestä jotakin.


	– Toki, se sopii.


	– Millaiset vaatteet tällä miehellä oli?


	– Urheiluvaatteet, pitkälahkeiset housut ja pitkähihainen pusero ja ne olivat väriltään siniset.


	– Oliko hänellä muuta mukana?


	– Hänen olin selässä pitkänomainen reppu.


	
– Mitä siellä oli?


	– En minä tiedä.


	– Tuleeko hänestä mitään muuta mieleen?


	– Eipä oikeastaan, nuori hän ei ollut, jotenkin jäntevä ja rauhallinen.


	– Entä hänen puheensa, muistatteko siitä mitään?


	– Ei se ollut tätä murretta.


	– Mitä tarkoitatte?


	– Ihan samaa murretta, kuin toinen teistä nyt puhuu, ja osoitti Marttia sormella.


	– Pohjoisen murretta?


	– Niin kait.


	– Lapin?


	– Ei, kun jotain muuta, eikä myöskään Kainuun eikä Savon murretta, Salme vastasi.


	– Kiitos teille kovasti ja kahvista myös, oliko tämä teidän itse leipomaa pullaa, tuli juuri mieleen edesmenneen äitini leipoma kotipulla?


	– Kyllä tämä oli, itse leipomaani pullaa.


	– Liittyykö tämä kohtaamani mies Suomen pääministerin ampumistapaukseen, radioista kuulin, että häntä oli ammuttu?


	– Jos näin meidän kesken sovitaan, tämä on erittäin salaista tietoa, niin todennäköisesti liittyy.


	– Vai niin, hyvä että voin olla avuksi.


	
– Aivan varmasti olitte avuksi. Kiitos teille Salme rouva ja näkemiin.


	– Näkemiin.





Varma ja Martti lähtivät kohti Helsingin poliisilaitoksen tutkintakeskusta. Autossa Varma ajatteli ääneen.




	– Olit oikeassa Martti, ehkä hän onkin pohjoisen mies.


	– Siinä on meidän tämänhetkisen tutkinnan ainoa punainen johtolanka, toistaiseksi…, Martti vastasi.


	– Kyllä, muutakaan meillä ei ole nyt tarjolla.





Helsingin poliisin johtokeskuksessa odotti malttamaton joukko tutkijoita ja poliisiviranomaisia sekä pääministerin erityisavustaja ja pääministerin turvamies, jotka olivat paikalla pääministerin ampumistapauksen aikana. Varma Erätuli katsoi joukkoa ja aloitti keskustelun johtolangasta, joka oli tällä hetkellä ainoa käsissä oleva.




	– Martti Kotkanniemi oli saanut selville yhden asian, jota voisimme käyttää aluksi johtolankana, jotta voisimme edetä tässä asiassa eteenpäin. Ampumistilanteesta on nyt kulunut useampi tunti ja nyt meidän pitäisi edetä ripeästi. Kaikki vapaat ja lomat on nyt peruttu ja jatkamme ainakin ensi yön, jotta voisimme tavoittaa ampujan. Kyllä me siinä onnistumme, huomenna ampuja on käsissämme, Martti ole hyvä.


	– Kiitos. Eli epäilty oli ilmeisesti ampunut vanhalla lintukiväärillä Suomen pääministeriä jalkaan, kyseessä on siis murhayritys, mutta ihmettelen ääneen, miksi hän ei ampunut pääministeriä rintaan. No, ampumapaikka on myös löytynyt läheisen kerrostalon katolta, vaikka kattotila oli siivottu hyvin, sieltä löytyi hieman ruudinjäämiä. Eräs vanha rouva oli tavannut tuntemattoman miehen oman kerrostalon hississä. Erikoista asiassa on, että miehen puhuma murre viittaisi Pohjois- Pohjanmaan murteeseen. Miehellä oli yllään sinisen värinen veryttelyasu ja selässä hänellä oli jokin reppu tai pitkän omainen reppu, tuskin mikään asereppu, vaan kyseessä oli oletettavasti sählymailan tapainen reppu tai jotain sinne päin. Hänen yleiskuvansa oli jäntevä, hän oli pitkä ja rauhallisen oloinen. Ylikonstaapeli Tuula Savolainen ole hyvä, kysy vaan.


	– Voisimmeko laittaa medialle tiedotteen, että etsimme tietyn tyyppistä henkilöä?


	– Tässä tapauksessa se olisi hyvä, koska olemme pahasti lähtökuopissa, koska emme tiedä kuka hän on ja onko kyseessä terroristiteko, poliittinen teko tai vieraan vallan tilaama murhayritys, Varma vastasi.


	– Tuula, voisitko sinä hoitaa asian, että haemme juuri kuvailemamme näköistä henkilöä, olisiko jollakin kansalaisella uutta tietoa tai näköhavaintoa hänestä?


	– Sopii, hoidan heti asian, Tuula vastasi.


	– Hyvä, ja loput teistä järjestelevät kaikkiin satamiin, linja- autoasemille, juna- asemille ja lentokentille tarkkailuhenkilöt ja tietenkin asetamme Helsingin ulosmenon tiealueille tarkistuspisteet. Pistetään asiat ripeästi liikkeelle. Ja tietenkin rikoksen tekijän profiili ja henkilöllisyys- selvitys aloitetaan välittömästi, henkilöllisyys tulisi saada nopeasti selville, jotta voisimme ennakoida hänen liikkeet, motiivit ja tarkoitusperät. Tuula ole hyvä.


	– Juuri saimme tiedon, että eduskunta, suojelupoliisi, sotilastiedustelu ja Naton Suomen joukot ovat ehdottaneet poliisijohdolle, että tämä murhasta epäilty henkilö tulisi ottaa ehdottomasti kiinni ilman väkivaltaa, jotta voisimme kuulustella häntä.


	– No tämä tästä vielä puuttui, tämä tuottaa meille ylimääräistä työtä. Mutta, käsky on käsky.





Silla välin Heino ajoi kohti Jyväskylää ja kuunteli samalla radiokanavia, jotta pysyisi tapahtumien mukana, mitä poliisiviranomaiset puhuvat tällä hetkellä tästä asiasta. Yle Suomen klo 15 uutiset alkoivat tietenkin pääministerin uutisella.




	– Juuri saamamme tiedon mukaan, Suomen poliisi on pyytänyt kansalaisia ja kuulijoita kertomaan seuraavasta henkilöstä tietoja. Miehen tuntomerkit ovat seuraavat. Poliisi etsii noin viisikymmentävuotiasta miestä. Miehellä on yllään sininen veryttelypuku ja hänellä on reppu tai selässä on pitkänomainen reppu. Mies on noin satakahdeksankymmentä senttimetriä pitkä ja hän on jäntevä, hoikka ja rauhallisen oloinen. Puhetapa mitä mies käyttää on Pohjois- Pohjanmaan murteeseen viittaava. Mies on erittäin vaarallinen ja häntä ei saa missään nimessä estää liikkumasta tai pidättää ilman poliisin läsnäoloa.





Heino oli hieman yllättynyt, että miten hänen jäljilleen päästiin näin nopeasti. Olisiko se vanha nainen hississä kertonut tai huomannut jotakin poikkeavaa? Olisiko hänet sittenkin pitänyt tappaa? Heino ajatteli, että hän ei olisi pystynyt lyömään vanhaa naista. Tai olisiko se sittenkin ollut bussinkuljettaja, joka huomasi jotakin epäilyttävää ja hän olisi ilmoittanut poliisille tietoja hänestä?









Bussinkuljettajan vihje


Bussinkuljettaja kuunteli ajatuksissaan paikallisradion uutisia ja mietti samalla toimittajan kertomia tuntomerkkejä Suomen pääministerin ampujaan liittyen. Ehkäpä sittenkin, se aamuinen mies, jolta hän kysyi pohjoisen hilla uutisia, oli mies, jota poliisi etsi? Bussinkuljettaja soitti ajaessaan aluehälytyskeskukseen ja pyysi aluehälytyskeskusta yhdistämään puhelun Helsingin poliisin johtokeskukseen. Johtokeskuksessa vastattiin puhelimeen.




	– Poliisin johtokeskus, puhelimessa ylikonstaapeli Tuula Savolainen.


	– Hei, tässä on Helsingin liikennelaitoksen bussinkuljettaja Tero Koponen.


	– Hei.


	– Kuuntelin juuri uutista pääministerin ampujan etsintään liittyen.


	– Niin, olisiko teillä jotakin kerrottavaa?


	– Kyydissäni oli aamupäivällä eräs mies, jonka tuntomerkit ehkä sopisivat häneen.


	
– Hetkinen vain, kutsun paikalle johtavan rikostutkijan.





Useampi poliisi riensi juoksujalkaa kuuntelemaan bussinkuljettajan puhelua, joka oli siirretty kaiuttimelle ja nauhoitukseen.




	– Olkaa hyvä ja kertokaa nyt havaintonne.


	– Aamupäivällä noin kello 10.30 eduskuntatalon lähettyviltä nousi autooni tuntomerkkejä muistuttava henkilö. Hän jäi pois Vantaan Korsossa. Hän osti ainoastaan käteisellä menolipun ja hän maksoi tasarahalla.


	– Tuleeko teille mieleen mitään hänen puhetavasta?


	– No, jos tarkemmin mietin asiaa, minä itse olen kotoisin Pohjois- Pohjanmaalta ja tutun kuullosta se hänen puhetyyli oli.


	– Entä tuleeko muuta mieleen?


	– Olen nuoruudessa metsästänyt ja minusta mies tuoksui selvästi ruudinsavulle.


	– Kiitoksia paljon teille näistä tiedoista, te saatte vihjepalkkion. Voisitteko te pistäytyä vielä tänään poliisiasemalla antamassa lausunnon ja tietonne.


	– Kiitos, kyllä se onnistuu, työvuoroni päättyy kohtapuolin, näkemiin.


	– Näkemiin.





Varma Erätuli antoi ryhmälle nopeasti seuravan tehtävän.




	
– Nyt me katsomme kaikki Korson alueen turvakamerat, ottakaa yhteyttä kaikkiin kauppoihin ja pankkeihin ja muihin sellaisiin, joissa on valvontakamerat.





Heimo oli juuri lähestymässä Jyväskylän aluetta ja hän odotti, että tiesulkuja voisi olla kohta edessä. Heino käänsi autonsa ennen Jyväskylää olevalle metsätielle, jossa hän oli käynyt ennenkin, kun hän ajoi tyttärensä luokse Oulusta Helsinkiin. Heino katseli sakean kuusikon keskellä olevaa risukasaa ja pysäköi autonsa siihen viereen, hän toivoi hartaasti, että kukaan utelias ei olisi käynyt täällä paikan päällä tonkimassa peräkärryä, joka oli risukasan alla. Heino otti auton peräkontista pitkän repun ja irrotti aseen perästä piipun irti. Taitetun kiväärin hän laittoi tavallisen selkärepun sisälle piiloon ja pukeutui kevyeen moottoripyöräasuun. Risukasan alta hän kaivoi esiin neljäkymmentä vuotta vanhan Muuli 750 mallin peräkärryn, johon oli asennettu jälkikäteen suojakuomu. Peräkärryn kuomun alla odotti vanha liki neljäkymmentä vuotta vanha ja Heinon nuoruudessa ostama Kawasaki 250 moottoripyörä, joka oli kiinnitettynä peräkärryn sisälle pystyasentoon kiristysremmien avulla. Heino ajoi moottoripyörän alas peräkärrystä ja siirsi autonsa peräkärryn viereen. Heino nakkeli risukasan uudestaan peräkärryn ja auton päälle. Autosta ja peräkärrystä hän irrotti rekisterikilvet. Helsingissä tyttären luota lähtiessä Heino oli sotkenut auton rekisterikilven niin, että kilvestä ei näkynyt ensimmäistä kirjainta. Heino istui hetkeksi läheisen metsän siimekseen ja otti repustaan eväät ja termospullon, aamun aikana hän ei ollut ehtinyt syömään mitään. Aamulla tyttärensä luona hän teki eväät valmiiksi kotimatkaansa varten. Heino söi rauhassa eväät ja kuunteli läheisen maatilan arkisia ääniä. Leikkuupuimurin hurina kantautui läheiseltä pellolta. Häntä ei ole vielä takaa- ajettu, kaikki oli toistaiseksi vielä hyvin, Heino mietti laittaessa termospulloa reppuun, ja käynnisti vanhan moottoripyöränsä. Epätasaisella metsätiellä Heino pyrki ajamaan isojen ja raskaiden koneiden renkaanjälkiä pitkin kohti valtatie neljää, jos traktori ja leikkuupuimuri ajaisi uudestaan metsätiellä Heinon moottoripyörän renkaiden jättämiä jälkiä ei jäisi näköisälle.


Poliisin johtokeskus oli tehnyt hartiavoimin töitä ja vaikka oli jo myöhäinen perjantai- iltapäivä, niin kaikki oli komennettu töihin, tuleva viikonloppu menisi ilman vapaita. Poliisi oli saanut valvontakamerat kaikilta tahoilta ja onneksi pienen ruokakaupan valvontakamera oli tavoittanut ja ottanut epäillyn ampujan autosta kuvan, koska juuri siihen autoon oli noussut tuntomerkkejä muistuttava henkilö. Pahaksi onneksi rekisterikilpi ei näkynyt kuvassa, niin että henkilön nimi olisi saatu heti selville rekisterikilven tietojen kautta, tai jos autoa ei olisi erikseen varastettu pakomatkaa varten. Liikennekameroiden avulla poliisi sai kuitenkin selville, että epäilty oli mahdollisesti ajanut kohti pohjoista valtatie neljää pitkin. Poliisin johtoryhmä ajatteli edelleen, että nyt saisimme hänet kiinni ennen perjantai-illan työvuorojen päättymistä ja sen jälkeen pääsisimme kaikki kotiin yöksi nukkumaan ja viikonlopun viettoon. Poliisit seurasivat liikennekameroita ja asettivat Jyväskylän alueelle tiesulut. Kaikille poliisiyksiköille annettiin henkilön ja auton tuntomerkit. Epäilty käytti punaista Toyota Avensis autoa, joka oli vuosimallia 2005. Jokainen Jyväskylää kohti ajava auto pysäytettiin ja jokaiselta kuljettajalta kysyttiin vielä erikseen, olisivatko he nähneet vanhaa punaista Toyota Avensista tien päällä. Mutta, vaikka silmukka kiristyi epäillyn ympärillä, niin siitä huolimatta auto oli kuitenkin kadonnut jäljettömiin. Poliisit olivat taas neuvottomia. Yksi autoilija oli mahdollisesti Jämsän ja Jyväskylän välillä nähnyt auton, mutta hän ei muistanut tarkkaa paikkaa, missä hän näki kyseisen Toyotan. Poliisin johtokeskuksen oli käännyttävä uudestaan yleisön puoleen ja etsintäkuulutti nyt auton tuntomerkkien perusteella ja lupasivat taas pienen vihjepalkkion ajoneuvon löytäjälle.

